kardosdrur/scandi-wiki huggingface dataset:
Løvhyttefugle

Løvhyttefugle (Ptilonorhynchidae), eller gartnerfugle, er en familie af spurvefugle, der alle lever i Australasien.

Klassifikation 

Familie Løvhyttefugle, Ptilonorhynchidae
 Hvidøret kattefugl, Ailuroedus buccoides
 Grøn kattefugl, Ailuroedus crassirostris
 Sortøret kattefugl, Ailuroedus melanotis
 Tandnæbbet kattefugl, Scenopoeetes dentirostris
 Kronet løvhyttefugl, Archboldia papuensis
 Vogelkopløvhyttefugl, Amblyornis inornata
 Toppet løvhyttefugl, Amblyornis macgregoriae
 Stribet løvhyttefugl, Amblyornis subalaris
 Gulpandet løvhyttefugl, Amblyornis flavifrons
 Gylden løvhyttefugl, Prionodura newtoniana
 Sortmasket løvhyttefugl, Sericulus aureus
 Maskeløvhyttefugl, Sericulus ardens
 Madang-løvhyttefugl, Sericulus bakeri
 Regentløvhyttefugl, Sericulus chrysocephalus
 Atlaskløvhyttefugl, Ptilonorhynchus violaceus
 Kraveløvhyttefugl, Chlamydera guttata
 Stor løvhyttefugl, Chlamydera nuchalis
 Plettet løvhyttefugl, Chlamydera maculata
 Gulbrystet løvhyttefugl, Chlamydera lauterbachi
 Brunbrystet løvhyttefugl, Chlamydera cerviniventris

Spurvefugle
Svalestære

Svalestære (Artamini) er en gruppe spurvefugle i kragefamilien Corvidae, sammen med bl.a. Kragefugle.

 Tribus Svalestære Artamini
 Slægt Artamus
 Brun svalestær, Artamus fuscus
 Fijisvalestær, Artamus mentalis
 Hvidrygget svalestær, Artamus monachus
 Stor svalestær, Artamus maximus
 Hvidbuget svalestær, Artamus leucorynchus
 Bismarcksvalestær, Artamus insignis
 Maskesvalestær, Artamus personatus
 Hvidbrynet svalestær, Artamus superciliosus
 Grå svalestær, Artamus cinereus
 Mørk svalestær, Artamus cyanopterus
 Lille svalestær, Artamus minor
 Slægt Peltops
 Højlandspeltops, Peltops montanus
 Lavlandspeltops, Peltops blainvillii
 Slægt Cracticus
 Sort slagterfugl, Cracticus quoyi
 Grå slagterfugl, Cracticus torquatus
 Ceramslagterfugl, Cracticus cassicus
 Tagulaslagterfugl, Cracticus louisiadensis
 Sortrygget slagterfugl, Cracticus mentalis
 Sangslagterfugl, Cracticus nigrogularis
 Slægt Strepera
 Broget currawong, Strepera graculina
 Sort currawong, Strepera fuliginosa
 Grå currawong, Strepera versicolor
 Tasmansk currawong, Strepera versicolor arguta
 Slægt Gymnorhina
 Australsk fløjtefugl, Gymnorhina tibicen
 Slægt Pityriasis
 Pityriasis gymnocephala

Kilder 
 Systema naturae 2000 (classification) – Taxon: Tribe Artamini
Aftrækkernøgle

Aftrækkernøgle er en krogformet nøgle med en konkav bue, der yderst er forsynet med en lille tap. En sådan nøgle kendes bl.a. fra cykelsmedens værktøjssæt, men anvendes af træsmede, fortrinsvis bygningssnedker/tømrer bl.a. til justering af dørpumper. Det er den smeden kalder en haknøgle, fordi den lille tap går ind i et hak i møtrikken.

Tømrerudtryk og snedkerudtryk
Krydsnøgle

En krydsnøgle er en fastnøgle, der typisk anvendes til at stramme eller løsne de møtrikker eller bolte, der holder hjulene fast på biler. Sidder hjulene på ældre arbejdsvogne, kaldes værktøjet akselnøgle. Sådanne nøgler befinder sig i biler og på hjulmagerværksteder og fandtes – og findes måske endnu – i huggehuset.

Fastnøgler
Tømrerudtryk og snedkerudtryk
Ansatsrasp

Ansatsrasp er i tømrerterminologien en flad rasp med én kant uden hugning. Sådant værktøj er anvendeligt ved indadgående, rette vinkler, fx indvendigt i firkantede huller.

ekstern Henvisning
http://www.baskholm.dk/haandbog/haandbog.html

Se også
Ansatsfil

Filer (værktøj)
Ansatsfil

En ansatsfil er en flad fil med én kant uden hugning. Sådant værktøj er anvendeligt ved indadgående, rette vinkler, fx indvendigt i firkantede huller.

Se også
Ansatsrasp

Ekstern Henvisning
http://www.baskholm.dk/haandbog/haandbog.html 

Filer (værktøj)
Antrækker

En antrækker (også kaldet nittetrækker eller nagletrækker), er et stykke bødkerværktøj. Så vidt vides, så har den temmelig stor lighed med bådebyggerens kusse, der i mere stuerent sprog kaldes forholt. Se endvidere pianosnedkerens bestrengerdorn.

Træværktøj
Tømrerudtryk og snedkerudtryk
Armforlænger

Armforlænger er en ramme der har stor lighed med en glasreol, og som en glarmester bruger til at transportere så store glastavler at de ikke kan have dem under én arm, og derfor er nødt til at forlænge den. Rammen er forneden forsynet med et vandret bræt hvorpå tavlen hviler, og et stykke oppe en liste (evt. to) som hånden griber om.
Sammenlign glasløfter og rudeløfter. Kan findes hos tømrere og snedkere, især på landet.

Tømrerudtryk og snedkerudtryk
Angel (flertydig)

Angel eller Angels har flere betydninger:

 Angel – et område i Sydslesvig
 Angel (værktøj) – den del af et stykke værktøj der sidder inde i skaftet
 Angel (tegneseriefigur) – figur fra tegneserien X-Men

Film og tv 
 Angel (film fra 1982) – instrueret af Neil Jordan
 Angel (film fra 2007) – instrueret af François Ozon
 Angel (tv-serie) – tv-serie om en vampyr med menneskesjæl

Musik 
 Angels (Single) en single fra Within Temptation
 Angel (sang af The Corrs) - sang
 Angel (sang med Elvis Presley fra filmen Follow That Dream)

Personer 
 Angel Parra – chilensk folkemusiker
 Joanna Angel – amerikansk kvindelig pornomodel

Se også 
 Angel share – den del af whiskyen der fordamper under lagringen
 Angler – et folkeslag fra Angel
 Angler (kvæg) – en kvægrace, som oprindeligt stammer fra Angel
 D.N.Angel – en manga
 Salto del Angel – verdens højeste vandfald
 Angel Station – en London Underground-station
Angel (værktøj)

Angel, den del af et stykke værktøj der sidder inde i skaftet og som holder værktøjet fast til dette; angel findes på bl.a. sav, fil, bor, og stemmejern, m.fl. modsat dølle.

Etymologi: Oldnordisk ongull, fra fransk angle (af latin angulus, vinkel); fra græsk angkriston, medekrog (indgår også som -angel i rektangel, triangel m.fl.).

Værktøj
Mahmoud Abbas

Mahmoud Abbas (, ; født den 15. november 1935), også kendt som Abu Mazen (, ), blev valgt som præsident for Det palæstinensiske selvstyre ved præsidentvalget i 2005 og blev indsat i embedet 15. januar 2005. Han er medlem af partiet Fatah, som han ligeledes har været formand af siden 2004. Endvidere har han siden 2004 været formand for PLO, Palestine Liberation Organization.

Baggrund og uddannelse 
Mahmoud Abbas er født d. 15. november 1935 i byen Safed, Galilæa, nær Golanhøjderne i det daværende Palæstinamandat (en del afIsrael i dag). Abbas flygtede sammen med sin familie til Syrien i forbindelse med den arabisk-israelske krig 1948, hvor de opnåede status som palæstinensiske flygtninge. På trods af flygtninge-statussen formåede Abbas at komme ind universitet i Damascus, hvor han studerede jura.

Abbas opnåede senere en Ph.d. fra Peoples' Friendship University of Russia i Moskva. Hans doktorafhandling fra 1984 havde titlen: "The Other Side: The Secret Relationship Between Nazism and Zionism", og er en konspirationsteori omhandlende Holocaust, hvor Abbas bl.a. hævder, at det er en myte, at seks millioner jøder døde i forbindelse med den nazistiske jødeforfølgelse.

Referencer

Eksterne henvisninger 

Statsoverhoveder
Politikere fra PLO
Guldsmed (flertydig)

En guldsmed kan være
 Guldsmed – en smed, der arbejder med guld
 Guldsmede (Odonata) – et insekt i ordenen Odonata
 Ægte guldsmede – et insekt i underordenen Anisoptera
Indkitning

Indkitning er en tradition blandt håndværkere ved nybegyndt arbejde i et sjak. Indkitningen består af en øl, ofte kaldt kitbajer eller indkitningsbajer. Når håndværkeren derimod går ud af sjakket – eventuelt ved en fyring – kan der forventes en udkitningsbajer.

Det kan undertiden hænde, at den ene øl tager den anden, og at hele dagen går med druk. En sådan dag kaldes en Kitdag eller kittedag.

I dag har udtrykket spredt sig, og udtrykket benyttes undertiden af andre virksomheder, hvor det kan forventes, at medarbejderen en af de første par dage efter at være begyndt i virksomheden giver en kage.

Se også 
 Behøvling: Om det traditionelle forhold til øl blandt håndværkere

Kilder og henvisninger

 

Håndværksudtryk
Bådebygger

En bådebygger er en træsmed der bygger både og træskibe.

Ekstern Henvisning 
 http://www.kystbaade.dk/
 http://www.baskholm.dk/haandbog/haandbog.html 

 
Håndværk
Stillingsbetegnelser
Agurk (botanisk slægt)

Agurk (Cucumis) er en slægt med ca. 50 arter, der er udbredt i Afrika og Asien. Det er enårige urter, med nogle få arter, som er halvbuske. Vækstformen er oftest krybende eller klatrende. Rodsystemet er vidtstrakt og højtliggende. Stænglerne er kantede og hårede i én eller anden grad. Planterne er sympodiale, og hver knop udvikler et enkelt blad og en slyngtråd. Bladene er hele og stilkede. Bladpladen er rund, nyreformet, trekantet-ægformet eller (mere ualmindeligt) let hjerteformet eller oval og håndlappet med tre til fem indskæringer, som danner lapper eller flige. Bladranden er tandet, dobbelt tandet eller uden indskæringer. Bladoverfladen er ru eller (sjældent) glat. Blomsterne er i de fleste tilfælde énkønnede, men sådan at den enkelte plante bærer blomster af begge køn. Frugterne er bær med mange frø.

 Afrikaagurk (Cucumis metulifer)
 Almindelig agurk (Cucumis sativus)
 Anguriaagurk (Cucumis anguria)
 Melon (Cucumis melo)

Note

Se også 
 Agurketid

Eksternt link 
 Wkikbooks: Kalorietabel

Nytteplanter
Planteslægter
EMule

eMule er et frit fildelings-program, som blev lavet i 2002, da forfatterne var utilfredse med den officielle eDonkey2000-klient. eMule bruger flere netværk (ed2k, Source Exchange og Kad) hvilket bl.a. har gjort det til det mest udbredte fildelings-program i verden.

Pga. eMules open source-politik har mange programmører været i stand til at bidrage til projektet, som hele tiden forbedres. eMule er skrevet i Microsoft Visual C++, og er på den måde et atypisk open source-program, da sådanne plejer at være skrevet i ikke-leverandørafhængige programmeringssprog.

Der bliver også lavet mods (modifikationer) af den originale eMule-klient, som giver ekstrafunktioner såsom "powersharing" – de fleste af disse mods er lovlige, da eMule er et open-source program – men et mod ved navn LSD er blevet forbudt at bruge, da det bryder nogle af ed2k-netværkets regler.

Se også 
 Klyngecomputer
 Distributed computing
 peer-to-peer

Eksterne henvisninger 

 eMule project 
 eMule on SourceForge  (SourceForge)
 eMule Plus (A Emule Mod) 
 eMule Mods 
 eMule.dk Portalen – nyheder om eMule og fildeling  (emule.dk)
 Guides til eMule på Dansk  (emuleguides.dk)

Frie fildelingsprogrammer
Fildelingsprogrammer til Windows
Neje

At neje er en hilseform, hvor man med let bøjet hoved går ned i knæ med den ene fod foran den anden. Det er en ældre høflighedsgestus, der bliver brugt af kvinder som mænds bukken.

Etikette
Traditioner
Hilseformer
Karetmager

En karetmager var en håndværker, der fremstillede vogne og hjul til kareter. Karetmagerne blev ofte kaldt hjulmænd.

Egentlig var sidste karetmagere, der blev udlært, var autokaretmagere, der virkede, mens der endnu var træ i bilernes karosseri.

I 2006 blev en mand udlært som karetmager på Hjerl Hedes Frilandsmuseum. Han var den første lærling i det gamle hestevognsfag i omkring 50 år og blev oplært af et par ældre karetmagermestre.

Ekstern Henvisning 
 http://www.karetmager.dk
 http://www.baskholm.dk/haandbog/haandbog.html 

Håndværk
Køretøjsteknologi
Stillingsbetegnelser
Bygningssnedker

Bygningssnedker, træsmed, der enten har stået i lære som egentlig bygningssnedker, er uddannet snedker, møbelsnedker og som laver vinduer, døre og andet inventar til bygninger.

Snedkerne var blandt de første til at stifte et laug og dermed organisere snedkermestrerne.

Snedkersvendene stiftede den første fagforening i Danmark i 1872.

ekstern Henvisning
http://www.baskholm.dk/haandbog/haandbog.html 

Stillingsbetegnelser
Håndværk
Møbelsnedker

Møbelsnedkeren er en træsmed, der fremstiller møbler, inventar, vinduer og døre.

Ekstern Henvisning 
http://www.baskholm.dk/haandbog/haandbog.html 

Stillingsbetegnelser
Håndværk
Tømrer

En tømrer er en håndværker, også kaldt træsmed, der udfører tømrerarbejde. Der er meget tømmerarbejde i bindingsværkshuse. Tømrerens værktøj er økse og/eller en sav i modsætning til snedkeren, hvis fornemste værktøj er høvlen.
Ud over bygningstømrere er der skibstømrere.

Man skelner mellem tømrere og snedkere, selv om de fleste tømrerfirmaer i dag udfører både tømrer- og snedkerarbejde. Snedkere beskæftiger sig primært med de lidt finere og detaljerede arbejder som møbler (møbelsnedker) eller inventar i bygninger, herunder vinduer, døre, køkkener osv. (bygningssnedker).

Eksterne henvisninger 

 Beskrivelse på Uddannelsesguiden
 

Tømrerudtryk og snedkerudtryk
Stillingsbetegnelser
Håndværk
Lærling

En lærling eller læredreng er ved at lære et håndværk og står i lære. Under uddannelsen er han lærling, og uddannelsen afsluttes med en svendeprøve og han modtager et svendebrev og kan kalde sig svend.

Lærling er et meget gammelt begreb, og ordning af lærlingeforholdet kendes fra Middelalderen, hvor lavsskråer havde bestemmelser om læretidens længde, lønnen, antallet af lærlinge på hvert lærested og forholdet mellem svende og lærlinge.

Forordninger om lærlinge 
Den 10. december 1621 regulerede en kongelig forordning de juridiske forhold om læretiden, og herfra blev mesters forpligtelser fastlagt. Med en ny forordning af 6. maj 1682 blev alle vilkår og betingelser reguleret i detaljer.

Lærlingelov 
Den første lærlingelov blev indført den 30. marts 1889 ("Lov om Lærlingeforholdet")

 I 1921 bliver lærlingeloven ændret, så arbejdsgiver og lønmodtager kun indstillede, at der skulle afholdes svendeprøve i forbindelse med afslutningen af uddannelsen.

 I 1937 bliver der indført undervisningspligt for lærlinge – typiske aftenundervisning.

 I 1956 bliver undervisningen ændret fra aften- til dagundervisning. Man beslutter at nedlægge mange små tekniske skoler og oprette nogle få store skoler.

 I 1977 bliver Lov om Erhvervs Faglige Grunduddannelser vedtaget – EFG, som fungerer parallelt med lærlingeloven af 1956. EFG indeholder bl.a. et basisår med mulighed for at afprøve flere fag, inden man indgår en kontakt med en virksomhed.

 I 1989 – den 30 marts 1989 – nøjagtig på 100-årsdagen for den første lærlingelov i Danmark – bliver Lov om Erhvervsuddannelser vedtaget. Den erstatter henholdsvis lærlingenloven og EFG.

 I Lov om Erhvervsuddannelser kaldes alle under uddannelse for elever – men indenfor mange fag og indenfor håndværksfag kalder man dem typisk stadigvæk for lærlinge. I Overenskomster for 2007-10 anvendes begrebet 'lærlinge' om personer, der er ved at lære et fag.

Noter 

Erhvervsuddannelse
Studerende
Bænkdreng

En bænkdreng er en form for hjælpeværktøj der støtter lange emner der spændes i en høvlebænks fortang, for at forhindre emnet i at falde ned, f.eks. under fugning.

En bænkdreng kan være så simpel som blot at være en pind med udskåret hak til at spænde fast i en høvlebænks bagtang, eller en med trappeafsatser forsynet knægt, der står på gulvet. Hos en snedkermester ved Osted bestod den af et stykke 1 x 2" bræt forsynet med et passende antal huller, skruet på det bageste ben af høvlebænken. I en snor ved siden hang en rundstok med en tap, passende til hullerne, til at sætte ind i den aktuelle højde. "Sådan nogen havde jeg på alle høvlebænkene" fortalte han.

Bænkdrenge bliver først og fremmest brugt inden for tømrer- og snedkerfagene. De har mange andre navne. Viddet har altid haft frit spillerum, og man fornemmer træsmedens glæde ved at hitte på.

Sammen med det almindelige anvendte ord bænkknægt eller doven dreng hentyder bænkdrengen til et og samme begreb: læredrengen. At han er doven, siger sig selv, for han rører sig ikke ud af flækken; et tredje ord for det samme er lærekammerat en der er lige så ugidelig.

Bænkmads er et ord svendene brugte på Fyn i slutningen af 1950-erne, men om udtrykket er almindeligt anvendt vides ikke. Mads er en spøgefuld betegnelse for forskellige ting eller dyr i lighed med Mads Gedebuk.

En tømrermester ved Roskilde kalder værktøjet for tømrerknægt, mens en anden, der har været i lære i Ågård ved Kolding siger, at man på hans hjemegn kalder den din bror.

Ekstern henvisning
Træsmedens Håndværktøj 

Værktøj med holdefunktion
Alpheus bellulus

Alpheus bellulus eller tiger knipsereje er en blandt mange rejer, som kaldes knipsereje eller pistolreje. Ved at smælde sine klosakse sammen kan den lave varme via kollapsende eller imploderende gasbobler med en temperatur på mindst 5.000 kelvin. Det kaldes også sonoluminescens (eller endda rejeluminescens).

Eksterne henvisninger 

 A National Geographic article on the Pistol Shrimp
 Article on "shrimpoluminescence" 
 How snapping shrimp snap: through cavitating bubbles

Ægte rejer
Implosion
Knægt

En knægt kan betegne flere ting eller personer:

 Knægt (person) – stor dreng eller meget ung mand.
 Knægt (gl. dansk) – anden betegnelse for ridder.
 Bænkknægt el. bænkdreng – hjælpeværktøj
 Knægt (spillekort) – navn på et spillekort
 Knægt (bygningsdel) - til at støtte konstruktioner i bygninger.
Gren (struktur)

Når man beskriver strukturer, som er hierarkiske, benytter man sig ofte af en analogi, hentet fra træernes verden. Det sker, når man benævner underordnede strukturer som grene eller forgreninger. Analogien holder, så længe hver understruktur har ét og kun ét tilknytningspunkt til den overordnede struktur. Omvendt kan forgreningsmønstret i så fald gentages med stadigt nye underforgreninger i det uendelige.

Hvis man vil beskrive sammenhænge inden for strukturer, som hver især har to eller flere, mulige tilknytninger til andre dele af strukturen, bruger man i stedet begreber som netværk eller mindmap.

Se også
Netværk
Mindmap
Hierarki
Fraktal

Erkendelsesteori
Latinskole

Latinskolerne blev i de fleste købstæder oprettet efter reformationen (den første dog fire år inden i 1532 i Horsens) og havde til opgave at uddanne kommende præster. I de byer, hvor der allerede eksisterede katedralskoler, blev disse omdannet til latinskoler, også kaldet sorte skoler eller lærde skoler.

Latin havde en altdominerende plads i timeplanen. Latinskolernes pensum og undervisning blev flere gange justeret, inden skoleformen nedlagdes i 1903 og blev ændret til gymnasium, hvor moderne sprog, naturvidenskab m.v. fik en større plads.

Ved skolereformen i 1871 udgik hebræisk som fag, og den naturvidenskabelige gren med matematik, fysik og kemi kom ind. Eleverne i denne gren skulle ikke have oldgræsk, og derfor blev oldtidskundskab indført som en erstatning, som "matematikerne" fik. Den sproglig-historiske linje fortsatte fra 1871 til 1903, primært med latin og græsk og sekundært med tysk og fransk. Den nysproglige linje med engelsk kom først i 1903.

Se også 
 Sorte skole
 Latinskolen (Viborg)
 Den gamle Latinskole i Kalundborg
 Den gamle Latinskole i Skælskør
 Den gamle Latinskole i Slagelse
 Næstved Latinskole

Litteratur 
 Kristian Jensen, Latinskolens dannelse : latinundervisningens indhold og formål fra reformationen til enevælden, Museum Tusculanum, 1982. .
 Carl E. Jørgensen, Skolemester og hører – Latinskoleliv før 1800, Gymnasieskolernes Lærerforening, 1965.
 Carl E. Jørgensen, Latinskolereduktionen af 1740, In: Tidsskriftet Uddannelseshistorie, 2001. – S. 70-142.

Eksterne henvisninger 
 Arksite: Forskellige historiske tiders skoler

 
 
Europas historie
RTS

RTS  er en forkortelse for flere ting:

 Real-time strategy – en genre inden for computerspil
 Request To Send – et signal der benyttes i seriel (RS-232) kommunikation
 ReTurn from Subroutine – en maskinkodeinstruktion der kendes i stort set alle arkitekturer
 Radio Television of Serbia – en serbisk tv-kanal – (Радио-телевизија Србије (PTC) eller Radio-televizija Srbije)

Radio Television of Serbia or Serbian Broadcasting Corporation
Mission

Mission har flere betydninger:
 Mission (opgave) – en særlig opgave som udføres af en eller flere personer
 Religiøs mission – er et organiseret forsøg på religionsudbredelse til anderledes-troende.
 Kristen mission – et organiseret forsøg på udbredelse af kristendommen til anderledes-troende, kan opdeles i
 Ydre mission – den del af den kristne mission, der foregår i ikke-kristne, udenlandske områder.
 Indre mission – den del af den kristne mission, der søger at genkristne det moderne, verdslige samfund
 Kirkelig Forening for den Indre Mission i Danmark("Indre Mission") – en folkekirkelig missionsbevægelse baseret på en evangelisk-luthersk kristendomsforståelse.
 Diplomatisk mission – en udsendt repræsentation, der er akkrediteret til en international organisation, f.eks. FN.
 Mission (computerspil) – en opgave i et computerspil
 Missionen (film) – en dansk kortfilm fra 1987 instrueret af Terje Dragseth
 Rummission – en enkelt "tur" eller "opgave" i et rumforskningsprojekt
 vision, mission, values – overskrifter for strategi og eksistensberettigelse i virksomheder

cs:Mise
Ol

Ol har flere betydninger:

 Ol (mængdeenhed) – en gammel dansk mængdeenhed svarende til 80 stykker.
 OL – en forkortelse for de Olympiske lege.
Stjernevind

En stjernevind er som navnet antyder en blæst af partikler, fra en stjerne.

Vind
Vaudeville

Vaudeville var i 1700-tallet betegnelsen for et sangnummer, som udgjorde finalen i et skuespil. Et eksempel findes i Wessels Kærlighed uden strømper. 

Denne betydning af "vaudeville" var forældet, da Johan Ludvig Heiberg – inspireret af teaterindtryk i Paris i 1820'erne – fornyede Det kongelige Teaters repertoire med et antal lystspil, hvori dialogen veksler med sange til populære melodier, fx Aprilsnarrene (1826) og Nei. Heiberg betegnede disse stykker "vaudeviller". Hostrups komedier videreførte traditionen uden at beholde betegnelsen.

Oprindelsen til ordet "vaudeville" er uvis, men forklares iblandt med de franske ord voix de ville (= byens stemme). En anden acceptabel etymologi er stednavnet Vau de Vire, en dal i Normandiet, der fra middelalderen af var kendt for sine satiriske sange om aktuelle emner.  I dag bruges ordet "vaudeville" om "varieté" i USA.

Heibergs vaudeviller blev jævnligt opført på Det Kongelige Teater, ofte med Johanne Luise Heiberg i vigtige roller. I Norge var Henrik Wergeland (1808–45) ret kritisk til de heibergske vaudeviller. Fra digtet Paa en Kirkegaard i hans lyriske debut:
Min Harpes Sprog / bliver kun en Monolog:Ingen skatter, Ingen fatter / det for Vaudeville-latter.Vaudeville kunne være ret dristig. De fem søstre Lona, Sophia, Inger, Olga og Gertrude Barrison var alle født i København, men udvandrede til USA i 1886. Især havde de succes med et nummer, hvor de spurgte publikum "Do you want to see my pussy?" og når publikum svarede ja, løftede søstrene skørterne og afslørede, at alle havde hver sin kattekilling gemt i undertøjet. Andre dyr gjorde også succes i vaudeville, som Houdinis elefant Jennie og hendes forsvindingsnummer.

Efter 1920 blev interessen for vaudeviller gradvis overtaget af film, radio og fjernsyn. En lang række senere filmstjerner - som Mae West og Al Jolson - blev hentet fra vaudeville-scenen. Vaudeville i USA på 1800- og tidligt 1900-tal indeholdt ofte minstrel shows, komiske musiknumre og anden underholdning, hvor hvide og farvede artister optrådte med overdreven blackface''-sminke, dvs. udklædt som karikerede "negre".

Henvisninger

Ekstern henvisning 
Jens Kr. Andersen om Heibergs vaudeviller i 
Arkiv for Dansk Litteratur 

Teater